ഒരു ഡോസ് വാക്സിന് എടുത്തവര്ക്ക് ഹോം ക്വാറന്റീന് നിര്ബന്ധം പുതിയ നിയന്ത്രണങ്ങളുമായി സൗദി അറേബ്യ റിയാദ്: 05.10.2021 കോവിഡ് വാക്സിന് രണ്ട് ഡോസ് എടുത്തവരും ക്വാറന്റീനില് ഇളവ് കിട്ടിയ ചില വിഭാഗങ്ങളും ഒഴികെ എല്ലാവര്ക്കും ഹോം ക്വാറന്റീന് നിര്ബന്ധമെന്ന് സൗദി ആഭ്യന്തര മന്ത്രാലയം. രാജ്യത്തേക്ക് പ്രവേശിച്ചാല് 48 മണിക്കൂറിനുള്ളില് കോവിഡ് പരിശോധന നടത്തണം. ഫലം നെഗറ്റീവ് ആയാല് ക്വാറന്റീന് അവസാനിപ്പിക്കാം. അതേസമയം എട്ട് വയസിന് താഴെയുള്ളവര്ക്ക് കോവിഡ് പരിശോധന വേണ്ട. എന്നാല് അവര് രാജ്യത്തേക്ക് പ്രവേശിച്ചത് മുതല് 48 മണിക്കൂര് ഹോം ക്വാറന്റീന് പാലിക്കണം. പുതിയ ക്വാറന്റീന് നിയമം ലംഘിച്ചാല് പിഴ ശിക്ഷ നേരിടേണ്ടി വരും. ക്വാറന്റീന് നിബന്ധന ലംഘനത്തിന് നേരത്തെ നിശ്ചയിച്ചിട്ടുള്ള അതേ പിഴകളാണ് മുകളില് പറഞ്ഞ നിബന്ധനകളില് ഏത് ലംഘിച്ചാലും ലഭിക്കുക.